Перавагі двухузроўневай сістэмы відавочныя: гэта міжнародная мабільнасць, гібкасць, хуткае рэагаванне на патрэбы эканомікі, эканомія часу і фінансаў, магчымасць паступіць у магістратуру любой краіны свету незалежна ад таго, дзе чалавек атрымаў першую ступень. У той жа час Алена Мікалаеўна адзначае, што двухступеньчатая сістэма вышэйшай адукацыі прыжылася не ўсюды. Ёсць асобныя краіны і ўніверсітэты, дзе адмовіліся ад прафілізацыі і сталі выдаваць выпускнікам першай ступені проста дыплом бакалаўра, без указання кваліфікацыі. У выніку такія выпускнікі аказаліся незапатрабаванымі на рынку працы. Работадаўцы так і не разумелі, што ўмеюць гэтыя людзі, таму каля 80% бакалаўраў у гэтых краінах вымушаны давучвацца ў магістратуры.